**Aust-Agder Turistforening** er en av Den Norske Turistforenings medlemsorganisasjoner. Foreningen ble stiftet som **Arendal og Oppland Turistforening** 22. april 1890, og var de første 25 årene en reiselivsforening.

Foreningen ryddet og merket de første turrutene i 1926, blant disse var Bispevegen fra Kleivgrend i Fyresdal over Setesdal Austhei til Valle i Setesdal. Foreningen fikk en ny formålsparagraf, som siden har definert foreningens arbeid som «å trekke folk mest mulig ut i skog og mark og derigjennom oppelske vandrelivet». Foreningen arbeidet ikke aktivt under annen verdenskrig, men gjenopptok arbeidet i 1952. Hundreårsjubileet ble feiret med fest på Mjåvasshytta i 1990. Foreningen har to turlag, Havrefjell Turlag og Tvedestrand og Vegårshei Turlag.

Aust-Agder Turistforening har hytter både på kysten og heia, fra Lyngør fyr i Tvedestrand som ligger 4 moh til Tjørnbrotbu på 1300 meters høyde i Bykle, helt øverst i Setesdal. Totalt har foreningen ansvar for utlån / utleie av tre fyr, Store og Lille Torungen fyrstasjon, og Lyngør fyr. Torungene er et resultat av samarbeid med Torungens Venner som ble inngått i 2005, og 7. mai 2011 ble Lyngør fyr åpnet for overnatting.

I anledning av jubileet «Sørlandet i 100» inngikk AAT et samarbeid med Aust-Agder bibliotek og kulturformidling (AAbk) kalt «Barnas fjellbibliotek». Målet var at samtlige av foreningens hytter skulle bli utstyrt med små bibliotek med faktabøker om naturen rundt hyttene og bøker egnet for høytlesning. AAT stod for transporten av bøkene og bibliotekhyllene, samt oppfølging av bøkenes tilstand, mens AAbk tok seg av innkjøp og klargjøring av dem.

Hyttene
-------

Aust-Agder Turistforenings hytter er:

| Navn | Område | Koordinater | Type | Bilde |
| --- | --- | --- | --- | --- |
| Olandsbu | Froland kommune |  | Ubetjent, låst |  |
| Skarsvassbu | Åmli kommune |  | Ubetjent, åpen utenom elgjakta |  |
| Grunnetjørnsbu | Åmli kommune |  | Selvbetjent, åpen utenom elgjakta |  |
| Granbustøyl | Fyresdal kommune |  | Selvbetjent, ulåst |  |
| Mjåvasshytta | Åmli kommune |  | Selvbetjent, ulåst |  |
| Hengeltjørnloftet | Fyresdal kommune |  | Selvbetjent, ulåst |  |
| Nutevasshytta | Fyresdal kommune |  | Selvbetjent, åpen utenom småviltjakta |  |
| Nystøyl | Fyresdal kommune |  | Selvbetjent, ulåst |  |
| Torsdalsbu | Fyresdal kommune |  | Ubetjent, DNT-nøkkel |  |
| Hovstøyl | Fyresdal kommune |  | Selvbetjent, ulåst |  |
| Berdalsbu | Bykle kommune |  | Selvbetjent, ulåst |  |
| Tjørnbrotbu | Bykle kommune |  | Selvbetjent, ulåst |  |
| Store Torungen | Arendal kommune |  | Ubetjent, må bestilles | Store Torungen. Foto: Dag Terje Filip Endresen |
| Lille Torungen | Arendal kommune |  | Ikke overnatting | Lille Torungen fyr |
| Lyngør fyr | Tvedestrand kommune |  | Ubetjent, må forhåndsbestilles på nettsidene til Oslofjorden Friluftsråd | Lyngør fyr. Foto: Kurt Chetkowski |

Arkivet
-------

Arkivet etter forløperen Arendal og Oppland Turistforening befinner seg på KUBEN i Arendal. Arkivet inneholder møtebøker, hyttebøker fra foreningens hytter og regnskapsbøker. Arkivet omfatter perioden 1890 til 1990.

Lokallag
--------

Lokallagene *Havrefjell Turlag* og *Tvedestrand og Vegårshei turlag* ligger under Aust-Agder Turistforening.[]

Referanser
----------

1. ↑   Aust-Agder Turistforening, «Historie», besøkt 22. mars 2023[Hentet fra Wikidata]
2. ↑  «Om oss». Aust-Agder Turistforening. Besøkt 22. mars 2023.
3. ↑  Aust-Agder Turistforenings nettsider
4. ↑  *NRK.no*: «Program nr 1074» (Norge rundt), 18. september 2003 (Besøkt 14. desember 2014)
5. ↑  Ut på tur, aldri sur på *Avtrykk.no*, 14.01.2015

Litteratur
----------

* *Aust-Agder Turistforening*: «Om oss» (besøkt 16. desember 2014)

Eksterne lenker
---------------

* Offisielt nettsted
* (no) Arkiv etter Arendal og Oppland Turistforening på Arkivportalen